ΠΡΩΤΟΚΟΛΛΟ

που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα για την περίοδο από τις 3 Μαΐου 1990 έως τις 2 Μαΐου 1992

ΤΑ ΣΥΜΒΑΛΛΟΜΕΝΑ ΣΤΟ ΠΑΡΟΝ ΠΡΩΤΟΚΟΛΛΟ ΜΕΡΗ,

ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα σχετικά με την αλιεία στα ανοικτά των ακτών της Αγκόλα, που υπογράφηκε την 1η Φεβρουαρίου 1989,

ΣΥΜΦΩΝΗΣΑΝ ΤΑ ΕΞΗΣ:

Άρθρο 1

Από τις 3 Μαΐου 1990 και για περίοδο δύο ετών, τα όρια που αναφέρονται στο άρθρο 2 της συμφωνίας είναι τα ακόλουθα:

1. Μηχανότρατες αλιείας γαρίδας: 24 σκάφη (8 128 κοχ).

Οι ποσότητες που αλιεύονται από τα σκάφη της Κοινότητας δεν δύνανται να υπερβαίνουν τους 5 500 τόνους γαρίδων ετησίως, από τις οποίες το 30 % γαρίδες ροζ και το 70 % γκρίζες γαρίδες.

2. Ωκεανοπόρα θυνναλιευτικά με ψυκτικούς θαλάμους:

28 σκάφη.

3. Θυνναλιευτικά νωπού αλιεύματος: πέντε σκάφη.

4. Πειραματικά:

Μηχανότρατες για αλιεία βενθοπελαγικών ειδών: 600 κοχ ανά μήνα σε δύο σκάφη κατ' ανώτατο όριο.

Άρθρο 2

1. Η χρηματική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 καθορίζεται σε 15 850 000 Ecu που καταβάλλονται σε δύο ίσες ετήσιες δόσεις.

2. Για τη χρησιμοποίηση της εν λόγω αντιστάθμισης αποκλειστικά αρμόδια είναι η Αγκόλα.

Άρθρο 3

Κατά τη διάρκεια της περιόδου που αναφέρεται στο άρθρο 1, η Κοινότητα συμβάλλει επίσης με ποσό ύψους 800 000 Ecu στη χρηματοδότηση επιστημονικών και τεχνικών προγραμμάτων της Αγκόλα (εξοπλισμός, υποδομή, σεμινάρια, μελέτες, κ.λπ). Το ποσό αυτό καταβάλλεται σε δύο ίσες ετήσιες

δόσεις στο κέντρο ερευνών του υπουργείου αλιείας. Η πρώτη δόση θα καταβληθεί το αργότερο μέχρι τις 30 Σεπτεμβρίου 1990.

Άρθρο 4

1. Κατά τη διάρκεια της περιόδου που αναφέρεται στο άρθρο 1, η Κοινότητα συμβάλλει στην κατάρτιση στελεχών στην Αγκόλα, μέχρι ποσού ύψους 540 000 Ecu. Το ποσό αυτό προορίζεται για τη χρηματοδότηση της μισθοδοσίας του σώματος ξένων καθηγητών του σχολικού συγκροτήματος θαλασσίων σπουδών Hιlder Neto στην επαρχία της Namibe.

2. Συμπληρωματικό ποσό ύψους 780 000 Ecu θα χρησιμοποιηθεί για να θέσει η Κοινότητα στη διάθεση της Αγκόλα υποτροφίες σπουδών ή πρακτικής κατάρτισης σε διάφορους επιστημονικούς, τεχνικούς και οικονομικούς τομείς που αφορούν την αλιεία στα διάφορα ιδρύματα των κρατών μελών της Κοινότητας ή των χωρών ΑΚΕ 7 το 15 % του ποσού αυτού μπορεί μετά από αίτηση των αρχών της Αγκόλα να χρησιμοποιηθεί για να καλύψει τα έξοδα συμμετοχής σε διεθνείς συνεδριάσεις ή σε εκπαιδευτικά μαθήματα στον τομέα της αλιείας. Το ποσό αυτό καταβάλλεται ανάλογα με το βαθμό χρησιμοποίησής του.

Άρθρο 5

Σε περίπτωση που η Κοινότητα παραλείψει να καταβάλει τα ποσά που προβλέπονται στα άρθρα 2 και 3 εντός των προκαθορισμένων προθεσμιών, η εφαρμογή της συμφωνίας δύναται να ανασταλεί.

Άρθρο 6

Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα σχετικά με την αλιεία στα ανοικτά των ακτών της Αγκόλα, καταργείται και αντικαθίσταται από το παράρτημα του παρόντος πρωτοκόλλου.

Άρθρο 7

Το παρόν πρωτόκολλο αρχίζει να ισχύει την ημερομηνία της υπογραφής του.

Εφαρμόζεται από τις 3 Μαΐου 1990.

ΠΑΡΑΡΤΗΜΑ

ΟΡΟΙ ΓΙΑ ΤΗΝ ΑΣΚΗΣΗ ΤΩΝ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΣΚΑΦΩΝ ΤΗΣ ΚΟΙΝΟΤΗΤΑΣ ΣΤΑ ΥΔΑΤΑ ΤΗΣ ΑΓΚΟΛΑ

Α. Υποβολή αιτήσεων και διατυπώσεις για την έκδοση αδειών

α) Η Επιτροπή των Ευρωπαϊκών Κοινοτήτων υποβάλλει στην αρμόδια για αλιευτικά θέματα αρχή της Αγκόλα, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση του πλοιοκτήτη που επιθυμεί να ασκήσει αλιευτική δραστηριότητα δυνάμει της παρούσας συμφωνίας, τουλάχιστον 15 ημέρες πριν από την έναρξη της περιόδου για την οποία υποβάλλεται η αίτηση. Οι αιτήσεις υποβάλλονται σε έντυπα που παρέχονται προς το σκοπό αυτό από την Αγκόλα, υποδείγματα των οποίων περιλαμβάνονται στα προσαρτήματα 1 και 2. ιΟλες οι αιτήσεις για την έκδοση αδειών θα πρέπει να συνοδεύονται από αποδεικτικό πληρωμής 7

β)

κάθε άδεια χορηγείται στον πλοιοκτήτη για ένα ορισμένο σκάφος. Με αίτηση της Επιτροπής των Ευρωπαϊκών Κοινοτήτων, η άδεια που ισχύει για ένα συγκεκριμένο σκάφος αντικαθίσταται, σε περίπτωση αποδεδειγμένης ανωτέρας βίας, από άδεια που ισχύει για ένα άλλο σκάφος της Κοινότητας 7

γ)

οι άδειες χορηγούνται από τις αρχές της Αγκόλα στον πλοίαρχο του σκάφους στο λιμάνι της Luanda, μετά από έλεγχο του σκάφους από την αρμόδια αρχή. Εντούτοις, για τα θυνναλιευτικά, η άδεια χορηγείται στους πλοιοκτήτες ή τους εκπροσώπους τους ή σε πράκτορες 7

δ)

η αρμόδια για θέματα αλιεία αρχή της Αγκόλα κοινοποιεί τις εκδοθείσες άδειες στην αντιπροσωπεία της Επιτροπής των Ευρωπαϊκών Κοινοτήτων στην Αγκόλα 7

ε)

η άδεια πρέπει να φυλάσσεται μονίμως επί του σκάφους 7

στ)

οι άδειες ισχύουν για ένα έτος ή, στην περίπτωση των αλιευτικών γαρίδας, μέχρι την ημερομηνία εξάντλησης των ποσοστώσεων που προβλέπονται στο άρθρο 1 του πρωτοκόλλου 7

ζ)

κάθε σκάφος εκπροσωπείται από πράκτορα εγκεκριμένο από το υπουργείο αλιείας 7

η)

πριν από την έναρξη ισχύος της συμφωνίας, οι αρχές της Αγκόλα κοινοποιούν τις λεπτομέρειες σχετικά με την πληρωμή των τελών για τη χορήγηση αδείας και ιδιαίτερα τα στοιχεία που αφορούν τους τραπεζικούς λογαριασμούς και τα νομίσματα που πρέπει να χρησιμοποιηθούν.

Β.

Τέλη εκδόσεως αδείας

ΙΙΙ. Διατάξεις που ισχύουν για τις μηχανότρατες αλιείας γαρίδας

α) Τα μηνιαία τέλη της αδείας καθορίζονται σε 52 Ecu ανά κοχ κατά το πρώτο έτος εφαρμογής του πρωτοκόλλου και σε 66 Ecu ανά κοχ κατά το δεύτερο έτος εφαρμογής του πρωτοκόλλου.

Εξάλλου, κατά την περίοδο ισχύος του παρόντος πρωτοκόλλου, οι πλοιοκτήτες του στόλου αλιείας γαρίδων συμβάλλουν στη βελτίωση του συστήματος επικοινωνιών της Αγκόλα με ποσό 100 000 Ecu 7

β)

- κατά τη διάρκεια ισχύος του πρωτοκόλλου θα πρέπει να πραγματοποιηθούν το Νοέμβριο του 1990 και του 1991 και το Μάρτιο του 1991 και του 1992 τέσσερις εκστρατείες επιστημονικής έρευνας των οποίων η διάρκεια δεν θα υπερβαίνει τις 20 ημέρες (συμπεριλαμβανομένης της επιβίβασης και της αποβίβασης των επιστημόνων), με σκοπό τον έλεγχο της κατάστασης των αποθεμάτων των οστρακόδερμων στα ύδατα της Αγκόλα.

- Η έρευνα αυτή πραγματοποιείται σε συνθήκες που επιτρέπουν την εξαγωγή τεκμηριωμένων συμπερασμάτων σχετικά με την κατάσταση των αποθεμάτων οστρακόδερμων στην αλιευτική ζώνη της Αγκόλα.

- Αντί τριών ναυτών από την Αγκόλα, το σκάφος ναυτολογεί δύο επιστήμονες της Αγκόλα και έναν επιστήμονα από ένα κράτος μέλος της Κοινότητας. Κατά τη διάρκεια των περιόδων έρευνας, ο πλοίαρχος του εν λόγω σκάφους ακολουθεί τις οδηγίες που δίδονται από το αρμόδιο ερευνητικό ινστιτούτο.

- Επιπλέον, ένας άλλος επιστήμονας από ένα κράτος μέλος της Κοινότητας είναι επιφορτισμένος, κατά τη διάρκεια περιόδου που δεν υπερβαίνει τον ένα μήνα, με τη συνεργασία με το ερευνητικό ινστιτούτο της Αγκόλα για την ηλεκτρονική επεξεργασία των στατιστικών στοιχείων που αφορούν την αλιεία οστρακόδερμων.

- Τα έξοδα για τις εν λόγω εκστρατείες βαρύνουν τους πλοιοκτήτες του στόλου αλιείας γαρίδων.

ΙΙΙ. Διατάξεις που ισχύουν για τα θυνναλιευτικά

Τα τέλη της αδείας καθορίζονται σε 20 Ecu ανά τόνο αλιευμάτων στην αλιευτική ζώνη της Αγκόλα.

Οι εν λόγω άδειες χορηγούνται αφού καταβληθεί εκ των προτέρων στην Αγκόλα ένα κατ' αποκοπή ποσό ύψους 4 000 Ecu ετησίως ανά ωκεανοπόρο θυνναλιευτικό με ψυκτικούς θαλάμους, ποσό που ισοδυναμεί με

τα τέλη που πρέπει να καταβληθούν για την αλιεία 200 τόνων τονοειδών ετησίως στα ύδατα της Αγκόλα, καθώς και κατ' αποκοπή ποσό ύψους 2 000 Ecu ετησίως ανά θυνναλιευτικό νωπού αλιεύματος, ποσό που ισοδυναμεί με τα τέλη που πρέπει να καταβληθούν για την αλιεία 100 τόνων τόνου ετησίως στα ύδατα της Αγκόλα.

Στο τέλος κάθε ημερολογιακού έτους η Επιτροπή των Ευρωπαϊκών Κοινοτήτων εγκρίνει τον τελικό υπολογισμό των οφειλομένων τελών στα πλαίσια της αλιευτικής περιόδου, με βάση τις δηλώσεις αλιευμάτων που έχουν καταρτισθεί ανά σκάφος και έχουν επιβεβαιωθεί από έναν ειδικευμένο επιστημονικό οργανισμό της περιοχής.

Ο εν λόγω υπολογισμός ανακοινώνεται συγχρόνως στις αρχές της Αγκόλα και στους πλοιοκτήτες. Κάθε ενδεχόμενη επιπρόσθετη πληρωμή θα πραγματοποιείται από τους πλοιοκτήτες το αργότερο εντός 30 ημερών μετά την κοινοποίηση του τελικού υπολογισμού, σε λογαριασμό που ανοίγεται σε ένα χρηματοπιστωτικό ίδρυμα ή σε οποιοδήποτε άλλο οργανισμό ορίσουν οι αρχές της Αγκόλα.

Εντούτοις, εάν το ποσό του τελικού υπολογισμού είναι χαμηλότερο από την προαναφερθείσα προκαταβολή, το υπόλοιπο δεν επιστρέφεται.

ΙΙΙ. Διατάξεις που ισχύουν για τις μηχανότρατες αλιείας βενθοπελαγικών ειδών

Τα ετήσια τέλη εκδόσεως αδείας καθορίζονται σε 165 Ecu ανά κοχ.

Γ.

Παρεμπίπτουσα αλιεία

Τα παρεμπίπτοντα αλιεύματα οστρακόδερμων μεταβιβάσθηκαν από τις αρχές της Αγκόλα στους πλοιοκτήτες με αύξηση της χρηματοδοτικής αντιστάθμισης.

Οι μηχανότρατες αλιείας γαρίδας επιτρέπεται να αλιεύουν καβούρια μέχρι 500 τόνους ετησίως.

Δ.

Εκφορτώσεις

Τα θυνναλιευτικά νωπού αλιεύματος της Κοινότητας θα ήταν δυνατόν να συμβάλλουν στον εφοδιασμό της κονσερβοποιίας τόνου της Αγκόλα, ανάλογα με το προϊόν των αλιευτικών τους δραστηριοτήτων στη ζώνη. Η τιμή καθορίζεται κατόπιν κοινής συμφωνίας μεταξύ των πλοιοκτητών της Κοινότητας και των αλιευτικών αρχών της Αγκόλα, με βάση τις τρέχουσες τιμές της διεθνούς αγοράς. Το ποσό καταβάλλεται σε μετατρέψιμο νόμισμα.

Ε.

Μεταφορτώσεις

ιΟλες οι μεταφορτώσεις κοινοποιούνται, οκτώ ημέρες πριν από την πραγματοποίησή τους, στις αρμόδιες για θέματα αλιείας αρχές της Αγκόλα έτσι ώστε να παρέχεται η δυνατότητα στις εν λόγω αρχές να ελέγχουν τις προαναφερθείσες εργασίες.

Οι μεταφορτώσεις πραγματοποιούνται σε έναν από τους κόλπους Luanda/Lobito παρουσία των δημοσιονομικών αρχών της Αγκόλα.

Αντίγραφο των εγγράφων της μεταφόρτωσης διαβιβάζεται στην υπηρεσία ελέγχου και επιτήρησης του υπουργείου αλιείας 15 ημέρες πριν από το τέλος κάθε μηνός για τον προηγούμενο μήνα.

ΣΤ.

Δήλωση των αλιευμάτων

1. Μηχανότρατες αλιείας γαρίδας και βενθοπελαγικών ειδών

α) Τα εν λόγω σκάφη υποχρεούνται να ανακοινώνουν στο κέντρο εποπτείας της αλιείας στη Luanda, μέσω της αντιπροσωπείας των Ευρωπαϊκών Κοινοτήτων στη Luanda, στο τέλος κάθε αλιευτικής περιόδου, δελτίο ημερήσιων αλιευμάτων που καταρτίζεται από τον πλοίαρχο σύμφωνα με το υπόδειγμα που περιλαμβάνεται στο προσάρτημα 3.

Εξάλλου, για κάθε σκάφος πρέπει να διαβιβάζεται στο ιδιαίτερο γραφείο του υπουργού οικονομικού σχεδιασμού μηνιαία έκθεση σχετικά με τα αλιεύματα κατά τον εν λόγω μήνα και τις ποσότητες που βρίσκονταν στο σκάφος την τελευταία ημέρα του μηνός. Η έκθεση αυτή πρέπει να υποβάλλεται το αργότερο την 45η ημέρα μετά τον εν λόγω μήνα. Σε περίπτωση που δεν τηρηθούν οι εν λόγω διατάξεις, η Αγκόλα επιφυλάσσεται του δικαιώματος να επιβάλει τις κυρώσεις που προβλέπονται στο άρθρο 12 του διατάγματος αριθ. 12-Α/80 της 6ης Φεβρουαρίου 1980 7

β)

επιπλέον, πρέπει να ανακοινώνουν καθημερινά τη γεωγραφική θέση τους και τα αλιεύματα της προηγούμενης ημέρας στο σταθμό ασυρμάτου της Luanda.

Ο κωδικός κλήσης κοινοποιείται στον πλοιοκτήτη κατά τη στιγμή της έκδοσης της αδείας αλιείας.

Σε περίπτωση που δεν είναι δυνατή η χρησιμοποίηση του εν λόγω σταθμού ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας όπως το τέλεξ ή το τηλεγράφημα.

Τα εν λόγω σκάφη δύνανται να εξέρχονται από την αλιευτική ζώνη της Αγκόλα μόνο μετά από προηγούμενη έγκριση της υπηρεσίας ελέγχου και εποπτείας του υπουργείου αλιείας και μετά από επαλήθευση των αλιευμάτων που φυλάσσονται επί του σκάφους.

2. Θυνναλιευτικά

Κατά την άσκηση των αλιευτικών τους δραστηριοτήτων στην αλιευτική ζώνη της Αγκόλα, τα σκάφη ανακοινώνουν κάθε τρεις ημέρες τη θέση τους και τον όγκο των αλιευμάτων τους στο σταθμό ασύρματου της Luanda. Κατά τη στιγμή εισόδου ή εξόδου από την αλιευτική ζώνη της Αγκόλα τα θυνναλιευτικά ανακοινώνουν στο σταθμό ασυρμάτου της Luanda τη θέση τους και τον όγκο των αλιευμάτων που φυλάσσονται επί του σκάφους.

Σε περίπτωση που δεν είναι δυνατή η χρησιμοποίηση του εν λόγω σταθμού ασυρμάτου τα σκάφη δύνανται να χρησιμοποιούν άλλα εναλλακτικά μέσα επικοινωνίας όπως το τέλεξ ή το τηλεγράφημα.

Εξάλλου, ο πλοίαρχος του σκάφους τηρεί ημερολόγιο αλιείας, σύμφωνα με το προσάρτημα 4, για κάθε αλιευτική περίοδο στην αλιευτική ζώνη της Αγκόλα.

Το έντυπο πρέπει να είναι συμπληρωμένο ευανάγνωστα, υπογεγραμμένο από τον πλοίαρχο του σκάφους και να αποστέλλεται, μέσω της αντιπροσωπείας της Επιτροπής των Ευρωπαϊκών Κοινοτήτων στη Luanda σε προθεσμία 45 ημερών μετά το τέλος της αλιευτικής περιόδου στην αλιευτική ζώνη της Αγκόλα, στην υπηρεσία ελέγχου και εποπτείας του υπουργείου αλιείας.

Σε περίπτωση μη τήρησης της διάταξης αυτής, η Αγκόλα επιφυλάσσεται του δικαιώματος να επιβάλει τις κυρώσεις που προβλέπονται στο άρθρο 12 του διατάγματος αριθ. 12-Α/80 της 6ης Φεβρουαρίου 1980.

Ζ.

Αλιευτικές ζώνες

α) Οι αλιευτικές ζώνες στις οποίες έχουν πρόσβαση οι μηχανότρατες αλιείας γαρίδων περιλαμβάνουν τα ύδατα που υπόκεινται στην κυριαρχία ή τη δικαιοδοσία της Λαϊκής Δημοκρατίας της Αγκόλα, στα βόρεια των 12γ20ι και πέραν των 12 ναυτικών μιλίων από τις γραμμές βάσης 7

β)

οι αλιευτικές ζώνες στις οποίες έχουν πρόσβαση τα ωκεανοπόρα θυνναλιευτικά με ψυκτικούς θαλάμους και οι μηχανότρατες αλιείας βενθοπελαγικών ειδών περιλαμβάνουν τα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας της Αγκόλα πέραν των 12 ναυτικών μιλίων από τις γραμμές βάσης 7

γ)

οι αλιευτικές ζώνες στις οποίες έχουν πρόσβαση τα θυνναλιευτικά νωπού αλιεύματος περιλαμβάνουν τα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας της Αγκόλα πέραν των έξι ναυτικών μιλίων από τις γραμμές βάσης.

Η.

Ναυτολόγηση πληρώματος

Ο πλοιοκτήτης στον οποίο έχει χορηγηθεί άδεια αλιείας βάσει της συμφωνίας συμβάλλει στην πρακτική επαγγελματική κατάρτιση τριών ναυτών της Αγκόλα σε κάθε σκάφος, εκτός από τα ωκεανοπόρα θυνναλιευτικά με ψυκτικούς θαλάμους και τα θυνναλιευτικά νωπού αλιεύματος.

Οι μισθοί των ναυτικών, που καθορίζονται σύμφωνα με τους πίνακες μισθοδοσίας της Αγκόλα, και τα άλλα είδη αμοιβών επιβαρύνουν τον πλοιοκτήτη και καταβάλλονται σε λογαριασμό που ανοίγεται σε χρηματοπιστωτικό ίδρυμα που ορίζεται από το υπουργείο αλιείας.

Σε περίπτωση που οι πλοιοκτήτες το επιθυμούν, δύνανται να προσλάβουν άλλα μέλη του πληρώματος από την Αγκόλα, απευθυνόμενοι στο υπουργείο αλιείας.

Θ.

Επιστημονικοί παρατηρητές

Μπορεί να ζητηθεί σε κάθε σκάφος να δεχθεί την παρουσία ενός επιστημονικού παρατηρητή που καθορίζεται και αμείβεται από το υπουργείο αλιείας.

Οι συνθήκες διαμονής επί του σκάφους του εν λόγω επιστημονικού παρατηρητή είναι οι ίδιες με εκείνες που ισχύουν για τους αξιωματικούς του σκάφους 7 το ίδιο ισχύει, στο μέτρο του δυνατού, και για τον ιδιαίτερο χώρο διαμονής. Ο παρατηρητής διαθέτει όλες τις απαραίτητες διευκολύνσεις για την άσκηση των καθηκόντων του. Οι συνθήκες επιβίβασης και οι εργασίες του παρατηρητή δεν δύνανται ούτε να διακόπτουν ούτε να εμποδίζουν τις αλιευτικές εργασίες.

Για να αποδοθούν στην Αγκόλα τα έξοδα που προκύπτουν από την παρουσία των παρατηρητών επί των σκαφών, στα τέλη που πληρώνουν οι πλοιοκτήτες περιλαμβάνεται ποσό ύψους 4 Ecu ανά κοχ ετησίως, για κάθε σκάφος που ασκεί τις αλιευτικές του δραστηριότητες στα ύδατα της Αγκόλα.

Ι.

Εποπτεία και έλεγχος

Μετά από αίτηση των αρχών της Αγκόλα, τα αλιευτικά σκάφη της Κοινότητας που αλιεύουν στα πλαίσια της συμφωνίας επιτρέπουν και διευκολύνουν την επιβίβαση και την ολοκλήρωση των καθηκόντων κάθε υπαλλήλου της Αγκόλα που είναι επιφορτισμένος με την εποπτεία και τον έλεγχο των αλιευτικών δραστηριοτήτων.

Ο χρόνος παραμονής επί του σκάφους των εν λόγω υπαλλήλων δεν υπερβαίνει το χρόνο που είναι απαραίτητος για την εκπλήρωση των καθηκόντων τους.

Κ.

Προμήθεια καυσίμων, επισκευές και παροχή άλλων υπηρεσιών

ιΟλα τα σκάφη, εξαιρουμένων των θυνναλιευτικών, τα οποία αλιεύουν στην αλιευτική ζώνη της Αγκόλα βάσει της συμφωνίας, προμηθεύονται τα καύσιμά τους και τα αποθέματα ύδατος, συντηρούνται και επιδιορθώνονται σε ναυπηγεία στην Αγκόλα, εφόσον τούτο είναι δυνατό και με την προϋπόθεση ότι η Αγκόλα έχει τις δυνατότητες να προσφέρει τις εν λόγω υπηρεσίες.

Με την επιφύλαξη των ίδιων προϋποθέσεων, τα πληρώματα μεταφέρονται από την εθνική αεροπορική εταιρεία της Αγκόλα.

Ο ανεφοδιασμός σε καύσιμα απαγορεύεται εκτός των όρμων της Luanda ή του Lobito, εκτός εάν έχει εκδοθεί άδεια από την υπηρεσία ελέγχου και εποπτείας του υπουργείου αλιείας.

Λ.

Μέγεθος ματιών

Η ελάχιστη διάσταση του μεγέθους ματιών που χρησιμοποιούνται είναι η ακόλουθη:

α) αλιευτικά γαρίδας:

40 mm 7

β) βενθοπελαγική αλιεία:

60 mm.

Η χρησιμοποίηση μεγέθους ματιών άλλων διαστάσεων θα είναι δυνατή για τα σκάφη της Κοινότητας μόνο από τον έκτο μήνα μετά από την κοινοποίηση στην Επιτροπή των Ευρωπαϊκών Κοινοτήτων.

Μ.

Διαδικασία σε περίπτωση ελέγχου

Η αντιπροσωπεία της Επιτροπής στη Luanda ενημερώνεται εντός προθεσμίας 48 ωρών για κάθε έλεγχο που πραγματοποιήθηκε στην αποκλειστική οικονομική ζώνη της Αγκόλα σε αλιευτικό σκάφος που φέρει σημαία κράτους μέλους της Κοινότητας και λαμβάνει συγχρόνως συνοπτική έκθεση των περιστάσεων και των λόγων που οδήγησαν στον εν λόγω έλεγχο.

Προσάρτημα 1

ΑΙΤΗΣΗ ΑΔΕΙΑΣ ΑΛΙΕΙΑΣ ΓΑΡΙΔΩΝ ΚΑΙ ΒΕΝΘΟΠΕΛΑΓΙΚΩΝ ΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ

ΜΕΡΟΣ Α

1. Ονοματεπώνυμο του πλοιοκτήτη/εφοπλιστή: . 2. Υπηκοότητα του πλοιοκτήτη/εφοπλιστή: . 3. Επαγγελματική διεύθυνση του πλοιοκτήτη/εφοπλιστή: ... 4. Χημικά πρόσθετα που ενδεχομένως χρησιμοποιούνται (μάρκα και σύνθεση): ....ΜΕΡΟΣ Β

(Να συμπληρωθεί για κάθε σκάφος)

1. Περίοδος ισχύος: . 2. ιΟνομα του σκάφους: . 3. ιΕτος ναυπήγησης: . 4. Αρχική χώρα σημαίας: . 5. Σήμερα υπό σημαία: . 6. Ημερομηνία υπαγωγής του σκάφους στη σημερινή σημαία: . 7. ιΕτος αγοράς: . 8. Λιμένας και αριθμός νηολόγησης: . 9. Αλιευτική μέθοδος: .10. Κόροι ολικής χωρητικότητας: .11. Ενδεικτικό ραδιοφωνικής κλήσης: .12. Ολικό μήκος (m): .13. Μέγιστο πλάτος (m): .14. Βύθισμα (m): .15. Υλικό κατασκευής του κύτους: .16. Ισχύς κινητήρος (BHP): .17. Ταχύτητα (κόμβοι): .18. Χωρητικότητα θαλάμων καταψύξεως: .19. Χωρητικότητα των δεξαμενών καυσίμων (m³): .20. Χωρητικότητα των αμπαριών για τα ψάρια (m³): .21. Χρώμα του κύτους: .22. Χρώμα των υπερκατασκευών: .23. Επικοινωνιακός εξοπλισμός επί του σκάφους: .23. >ΘΕΣΗ ΠΗΝΑΚΑ>

24. Εξοπλισμός ναυσιπλοΐας και ανίχνευσης:

24. >ΘΕΣΗ ΠΗΝΑΚΑ>

25. Ονοματεπώνυμο του πλοιάρχου: .26. Υπηκοότητα του πλοιάρχου: .Επισυνάπτονται:

- τρεις έγχρωμες φωτογραφίες του σκάφους (πλαϊνή όψη),

- διάγραμμα και λεπτομερής περιγραφή των χρησιμοποιούμενων αλιευτικών εργαλείων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη/εφοπλιστή να υπογράψει την παρούσα αίτηση.

.(Ημερομηνία αίτησης)

.(Υπογραφή του αντιπροσώπου του πλοιοκτήτη/εφοπλιστή)

24.

Προσάρτημα 2

ΑΙΤΗΣΗ ΕΚΔΟΣΕΩΣ ΑΔΕΙΑΣ ΑΛΙΕΙΑΣ ΤΟΝΟΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ

ΜΕΡΟΣ Α

1. Ονοματεπώνυμο του πλοιοκτήτη/εφοπλιστή: . 2. Υπηκοότητα του πλοιοκτήτη/εφοπλιστή: . 3. Επαγγελματική διεύθυνση του πλοιοκτήτη/εφοπλιστή: ...ΜΕΡΟΣ Β

(Να συμπληρωθεί για κάθε σκάφος)

1. Περίοδος ισχύος: . 2. ιΟνομα του σκάφους: . 3. ιΕτος ναυπήγησης: . 4. Σημαία προέλευσης: . 5. Σήμερα υπό σημαία: . 6. Ημερομηνία υπαγωγής του σκάφους στη σημερινή σημαία: . 7. ιΕτος αγοράς: . 8. Λιμάνι και αριθμός νηολόγησης: . 9. Αλιευτική μέθοδος: .10. Κόροι ολικής χωρητικότητας: .11. Ραδιοφωνικό ενδεικτικό κλήσης: .12. Συνολικό μήκος (m): .13. Μέγιστο πλάτος (m): .14. Βύθισμα (m): .15. Υλικό κατασκευής του κύτους: .16. Ισχύς κινητήρος (ΒΗΡ): .17. Ταχύτητα (κόμβοι): .18. Χωρητικότητα θαλάμων: .19. Χωρητικότητα των δεξαμενών καυσίμων (m³): .20. Χωρητικότητα αμπαριών για τα ψάρια (m³): .21. Ικανότητα ψύξης (τόνοι/24 ώρες) και χρησιμοποιούμενο ψυκτικό σύστημα: ..22. Χρώμα του κύτους: .23. Χρώμα των υπερκατασκευών: .24. . Επικοινωνιακός εξοπλισμός επί του σκάφους: . .. >ΘΕΣΗ ΠΗΝΑΚΑ>

25. . Εξοπλισμός ναυσιπλοΐας και ανίχνευσης:

.. >ΘΕΣΗ ΠΗΝΑΚΑ>

26. . Χρησιμοποιούμενα βοηθητικά σκάφη (για κάθε σκάφος): .26.1. Κόροι ολικής χωρητικότητας: .26.2. Συνολικό μήκος (m): .26.3. Μέγιστο πλάτος (m): .26.4. Βίθισμα (m): .26.5. Υλικό κατασκευής του κύτους: .26.6. Ισχύς κινητήρα (ΒΗΡ): .26.7. Ταχύτητα (κόμβοι): .27.

Εναέριος βοηθητικός εξοπλισμός για την ανίχνευση ψαριών (ακόμα και εάν δεν βρίσκεται επί του σκάφους):

.28.

Λιμένας προσάραξης: .29.

Ονοματεπώνυμο του πλοιάρχου: .30.

Υπηκοότητα του πλοιάρχου: .Επισυνάπτονται:

- τρεις έγχρωμες φωτογραφίες του σκάφους (πλαϊνή όψη) και των βοηθητικών σκαφών καθώς και του βοηθητικού εναέριου εξοπλισμού για την ανίχνευση ιχθύων,

- διάγραμμα και λεπτομερής περιγραφή των χρησιμοποιούμενων αλιευτικών μέσων,

- έγγραφο που αποδεικνύει την πληρεξουσιότητα του αντιπροσώπου του πλοιοκτήτη/εφοπλιστή να υπογράφει την παρούσα αίτηση.

.(Ημερομηνία αίτησης)

.(Υπογραφή του αντιπροσώπου του πλοιοκτήτη/εφοπλιστή)

..

Αριθ. Λ 379/43

31. 12. 90

Επίσημη Εφημερίδα των Ευρωπαϊκών Κοινοτήτων

Προσάρτημα 3

>ΘΕΣΗ ΠΗΝΑΚΑ>

Προσάρτημα 4